ད་དུང་ཚིག་ཁ་ཤས་ལབ་དགོས་འདུགདཔྱད་བུ་ཁྲི་ཤེས་ཀྱི་སྨན་ཁུག་གྲུ་བཞི།།བསམ་གཏན་ཡེ་ཤེས་ཀྱི་ཕྱག་ཏུ་སྤྲད་ནས།།གསོ་རིག་འབུམ་བཞི་ཡི་ལག་ལེན་ཟམ་མོ།།སྟེང་ཆེན་གྲོང་གསེང་ནས་རྒྱུན་སྐྱོང་ཡོད།།བཟོ་རྒྱལ་གར་མ་ཡི་སྐམ་པ་ཆ་གཅིག།ཁྲི་རྡོ་མགར་བ་ལ་རྩིས་སྤྲོད་བྱས་ཏེ།།ལྷ་ཆ་མཆོད་རྫསཀྱི་་གསེར་ཆས་དངུལ་ཆས།།སྒང་རུའི་ཕ་རྒན་ཚོས་བཞི་རྡུང་བྱས་ཡོད།།བླུག་པ་སྤ་སངས་ཀྱི་བྱད་དཔེ་གོར་མོ།།ཨ་མྱེ་འབུག་རྒྱས་ལ་བསྔན་པ་སྤྲད་དེ།།གསེར་དངུལ་བཞུས་མ་ཡི་བླུག་གི་སྒུ་རྩལ།།ཁྱུང་གཉིས་ལ་གང་ནས་དར་སྤེལ་བྱས་ཡོད།།སྐོང་རྩེ་འཕྲུལ་རྒྱལ་གྱི་རྩིས་གཞོང་གྲུ་བཞི།།རལ་ལ་གཡུ་རྩེ་ལ་གཏེར་ཁ་སྦས་ཏེ།།གནམ་རིག་སྐར་རྩིས་ཀྱི་རི་མོ་རྙིང་པ།།གསེར་ལུང་ཕྱུག་མོ་ནས་ད་བར་བྲིས་ཡོད།།དཀའ་ཐུབ་རྣམ་གསུམ་གྱི་མན་ངག་དམར་མོ།།གྲུབ་ཆེན་ནམ་མཁའ་ལ་དངོས་སུ་རྒྱུད་དེ།།ཟག་མེད་ཁ་ཟས་ཀྱི་འཚོ་བ་རོལ་པའི།།རྟོགས་ལྡན་རྣལ་འབྱོར་གྱི་རྒྱུད་པ་འཛིན་ཡོད།།